Document ID: /fineweb-2-swissfilter-quality_10-filterrobots/filtered/01554.jsonl.gz/20

Удружење српских писаца Швајцарске званично је основано 14.12.2003. године.
14.12.2017 удружење има тридесет пет чланова - међу њима шесторо кооснивача.
Удружење такође има и почасне чланове и чланове - љубитеље.
Удружење српских писаца Швајцарске непрофитабилно је Удружење, самофинансирајуће- састављено од ентузијаста којима је лепа писана реч део њих самих.
Удружење има свој Статут у коме се налазе правила по којим функционише.Број чланова је променљив – тренутно има око тридесет оних који пишу и неколико чланова – љубитеља писане речи.
Удружење сарађује са другим Удружењима писаца и појединцима како у расејању, тако и у Матици. Дружење се огледа у међусобним посетама и учешћима приликом значајних књижевних догађаја.
Удружење српских писаца Швајцарске основано је 2003.године, а почев од 2005. године објављује годишњи зборник књижевних радова под називом ,,Завештања''. Рецензент првог зборника био је књижевник Мићо Јелић Грновић, који је и заслужан за назив "Завештања". "Завештања" су постала традиција а и главни стуб Удружења српских писаца Швајцарске. 2005. године Мићо Јелић Грновић је између осталог записао: "Сам назив зборника много говори о смислу и намјери "Завештања". Сада се с правом може рећи да је господин Јелић Грновић био визионар, а на радост и понос чланова Удружења који су тај предлог прихватили.
Жеља свих нас – српских писаца који живимо у Швајцарској је очување и језика и писма, тако да ,,Завештања'' објављујемо ћириличним писмом – темељним националним симболом.
Удружење српских писаца Швајцарске је до сада објавило дванаест зборника књижевних радова ,,Завештања'', затим круну деценијског рада Удужења ,,Антологију Завештања'' и две двојезичне књиге поезије на српско-немачком језику.
Ту се потврђује теза да песник проналази лепоту где је други не виде.Другим речима, песник је љубав.
Јован Дучић је с правом рекао да љубав на овом свету одржавају само жене и песници.
Далеко од отаџбине, аутори су кроз своје стваралаштво, чежњу и љубав уденули у речи- најлепши начин комуникације са родним крајем.
У свему овоме, огледа се богатство лепе писане речи. ,,Рукопис'' сваког ствараоца понаособ, говори о мери његове даровитости...
Сава Гајић Ивић, Милисав Ђурић, Милка Кајганић, Сава Илић, Миленко Гостић, Ивана Прлина Никодијевић и Марко Ружић - Већ трећи мандат успјешна Управа Удружења.